روسی وزیر خارجہ:

بشار اسد کی حکومت ختم کرنے کی اجازت نہیں دیں گے

روس کے وزیر خارجہ سرگئی لاؤ روف نے کہا ہے کہ ان کا ملک شامی صدر کے دشمنوں کا ڈٹ کر مقابلہ کرے گا۔

خبر کا کوڈ: ۴۲۶۶۶۹

تاریخ: ۰۴ خرداد ۲۰۱۷ - ۱۹:۰۶

رسا نیوز ایجنسی کی رپورٹ کے مطابق، دارالحکومت ماسکو میں صحافیوں سے بات چیت کرتے ہوئے وزیرخارجہ سرگئی لاؤرف نے کہا کہ، صدر بشار اسد کی حکومت گرانے کی کوشش کرنے والے گروہوں کے ساتھ ساز باز کا سوال ہی پیدا نہیں ہوتا۔

انہوں نے کہا کہ روس، ایسے گروہوں کو ہرگز کامیاب نہیں ہونے دے گا، جو شامی عوام کی مشکلات کو حل کرنے کے بجائے، اس ملک کی قانونی حکومت کو ختم کرنے کی کوشش کر رہے ہیں۔

شام میں بحران دوہزار گیارہ سے جاری ہے جب سعودی عرب، امریکا اور اس کے اتحادیوں کے حمایت یافتہ دہشت گرد گروہوں نے شامی عوام اورحکومت پر جنگ مسلط کی -  اس بحران کا مقصد صدر بشاراسد کی قانونی حکومت کو گرانا تھا لیکن دہشت گرد اوران کے حامی اپنے اس مقصد میں کامیاب نہیں ہوسکے۔/۹۸۸/ن۹۴۰